ഏറ്റുമാനൂര് ക്ഷേത്രത്തിലെ സ്വര്ണംകെട്ടിയ രുദ്രാക്ഷമാല കാണാതായി അന്വേഷണം തുടങ്ങി കോട്ടയം: ഏറ്റുമാനൂര് ക്ഷേത്രത്തിലെ സ്വര്ണംകെട്ടിയ രുദ്രാക്ഷമാല കാണാതായി.വിഗ്രഹത്തില് ചാര്ത്താറുള്ള സ്വര്ണ്ണം കെട്ടിയ രുദ്രാക്ഷ മാലയിലെ മുത്തുകളിലാണ് കുറവുള്ളത്.തിരുവിതാംകൂര് ദേവസ്വം ബോര്ഡ് തിരുവാഭരണം കമ്മിഷണര് അന്വേഷണം ആരംഭിച്ചു. പുതിയ മേല്ശാന്തി സ്ഥാനമേറ്റതിന് ശേഷം നടത്തിയ പരിശോധനയിലാണ് സംഭവം പുറത്ത് അറിഞ്ഞത്. കഴിഞ്ഞ മാസമാണ് പുതിയ മേല്ശാന്തി ചുമതലയേറ്റത്. ചുമതലയേറ്റ ഉടന് പൂജാകാര്യങ്ങളുമായി ബന്ധപ്പെട്ട എല്ലാ സാമഗ്രികളും ദേവസ്വം അധികൃതരുടെ സാന്നിധ്യത്തില് സാക്ഷ്യപ്പെടുത്തി നല്കണമെന്നു മേല്ശാന്തി ആവശ്യപ്പെട്ടു. ഇതിന്റെ അടിസ്ഥാനത്തില് ദേവസ്വം അസിസ്റ്റന്റ് കമ്മിഷണറുടെയും മറ്റ് ഉദ്യോഗസ്ഥരുടെയും സാന്നിധ്യത്തില് പരിശോധിച്ചപ്പോഴാണ് മാല നഷ്ടപ്പെട്ട വിവരം അറിഞ്ഞത്. ദേവസ്വം വിജിലന്സിനും പരാതി ലഭിച്ചിരുന്നതായി വിജിലന്സ് എസ്പി പി. ബിജോയ് പറഞ്ഞു.